# data[].attributes.body
L'institut Banús és un centre d'ESO i batxillerat ubicat a Cerdanyola del Vallès. L'alumnat d'aquest centre té el perfil, a grans trets, dels estudiants que pertanyen a famílies treballadores amb un nivell adquisitiu variable, depenent del cas, però que es trobaria en la franja mitja o mitja-baixa. És un centre amb un nivell acadèmic que, segons de quina matèria parlem, es situa dins de la mitjana de Catalunya. Hi ha ara mateix 5 línies d'ESO i una de batxillerat (un grup per branca de batxillerat i curs). Pel que fa a aquests últims estudis post obligatoris, s'hi ofereixen totes les especialitats, inclosa la artística, específicament la variant escènica.
Com a punts forts, acadèmicament parlant, podríem esmentar el bon nivell en llengües estrangeres que es pot trobar, en general, entre l'alumnat del centre, a la qual cosa contribueix el bon funcionament del departament encarregat d'aquestes assignatures (anglès i francès); per una altra banda, l'àmbit dels ensenyaments tecnològics també es destacable al Banús atesa la metodologia de treball que es fa servir a les matèries vinculades, de caire molt pràctic i basada en projectes; i cal també fer menció de l'incipient àmbit d'ensenyaments escènics des del qual es treballen disciplines vinculades amb les arts escèniques, implicant l'alumnat mitjançant diverses matèries a l'ESO i al batxillerat en la producció de diferents productes teatrals i performatius.
En aquest context, des del professorat del departament de tecnologia es va engegar fa anys el projecte Erasmus+, el qual avui està bastant desenvolupat, amb varis projectes de mobilitat amb diferents països. Posteriorment s'hi ha afegit el departament d'expressió, des de la matèria d'educació física. I ara mateix des de la vessant escènica s'està en tràmit de formar part d'aquest projecte d'intercanvi i europeu. El Banús compta ja amb el reconeixement de centre Erasmus+ i alguns dels seus projectes també tenen el segell de qualitat. Recentment el centre ha rebut l'acreditació KA120, fet que permetrà desenvolupar a mig termini els seus projectes i possibilitarà activar-ne de nous.
Com a centre, a nivell general, i sobretot des del grup de professorat implicat en el projecte Erasmus+, es valora molt positivament l'oportunitat que suposa per a l'alumnat el fet de poder compartir experiències de vida, culturals i acadèmiques amb altres contextos educatius a altres països, principalment tenint en compte el fet de ser un centre públic.

# data[].attributes.headline
Com pot ajudar eTwinning al projecte Erasmus+ al Banús?

# data[].attributes.subject
Com pot ajudar eTwinning al projecte Erasmus+ al Banús?

# data[].attributes.body
eTwinning és una plataforma que pot facilitar les bases per crear i desenvolupar un projecte comú interdisciplinari d'intercanvi d'experiències educatives amb altres països. Es pot tractar d'una oportunitat profitosa tant per a l'alumnat com per al professorat.
Els aspectes més destacats que en què es poden observar les aportacions més importants serien els següents:

- Plataforma on establir contactes amb professorat per engegar projectes; per afegir-se a projectes ja existents; per investigar altres projectes que s'hagin portat a terme amb èxit que puguin servir com a inspiració.
- Plataforma com a espai de treball per dissenyar el projecte d'intercanvi, aprofitant les diverses eines que s'hi ofereixen (twinspace amb chat, email, forums, eina de vídeoconferència, etc.).
- Plataforma del propi projecte al qual pot accedir l'alumnat i en què s'allotja tota la informació del mateix, amb les activitats per fer, espais de reflexió, de contacte, d'avaluació, de magatzematge de material educatiu, etc. Es tracta d'un lloc que pot fer de diari i de testimoni del desenvolupament de tot el projecte. Aquest espai  permet l'accès i la gestió del mateix tan al professorat com a l'alumnat, així com a les seves famílies i al públic en general, a partir de la seva configuració de pàgines públiques o privades, i de permisos de visita, participant, o editor dels diferents apartats.
- Plataforma de difusió del projecte que pot permetre la seva difusió pública, de cara a compartir l'experiència amb altres centres, docents, alumnes, i també amb el entorn més proper.

# data[].attributes.headline
Com utilitzar eTwinning abans del projecte Erasmus+

# data[].attributes.subject
Com utilitzar eTwinning abans del projecte Erasmus+

# data[].attributes.body
eTwinning ofereix moltes oportunitats per treballar de forma prèvia a un projecte Erasmus+.
En primera instància, la plataforma eTwinning Live dona la possibilitat de buscar contactes, projectes, possibles partners per començar a treballar. També permet investigar al voltant de projectes que s'estiguin fent per agafar idees, exemples de bones pràctiques, etc.
Un cop fets aquests primers passos, quan ja hi ha una idea i uns partners per portar-la a terme, es tracta d'aprofitar eTwinning per planificar i preparar el projecte Erasmus+. Es pot establir el Twinspace com a espai de treball aprofitant les eines de comunicació amb què compta la plataforma, així com per compartir materials, etc. Al mateix temps, el Twinspace es pot aprofitar com a espai del propi projecte Erasmus+, dissenyant activitats prèvies a la mobilitat, així com d'altres que es puguin desenvolupar durant les visites, i fins i tot també es pot pensar en fer-ne després, un cop ja s'ha materialitzat l'Erasmus+.
En el nostre cas, estem preparant un projecte Erasmus+ amb mobilitat amb un centre a Alemanya basat en la creació d'un producte escènic per a alumnes de 4rt d'ESO o de 1r de batxillerat que cursen alguna matèria relacionada amb aquest tema. Hem fet servir l'eTwinning Live per contactar amb el partner alemany, i també crearem un projecte eTwinning i al seu Twinspace generarem diferents espais (pàgines). Algunes d'elles seran d'ús del professorat, per organitzar la feina (pàgines en què trobarem el link de les videoconferències que farem; pàgines en què es puguin penjar les ordres del dia de les reunions, i les actes de les mateixes per anar guardant els acords que anem prenent; espai de magatzematge per compartir materials que formarà part de les activitats del projecte, etc.). Per una altra banda, crearem les pàgines pròpies del projecte que seran visibles per als alumnes, mitjançant les quals podran accedir a les activitats. Aquestes activitats prèvies a la mobilitat aniran adreçades principalment a diferents aspectes: activitats de presentació de l'alumnat i del professorat implicat; de presentació i geolocalització del centre; d'investigació i presentació sobre l'entorn més proper (poble, ciutat, regió...); activitats de contacte i tipus icebreaking; activitats per mantenir la relació a distància i apropar els alumnes entre ells i elles, com ara felicitacions nadalenques, etc.; activitats de tria d'alguns aspectes a treballar durant les mobilitats (temàtiques a partir de les quals crear el producte escènic; llocs i activitats culturals durant les mobilitats); activitats en parella per anar agafant la metodologia de treball que es farà servir durant les mobilitats; tallers online sobre treball escènic; preparació d'una guia amb les activitats i la programació per a les visites...
D'aquesta manera, l'alumnat ja haurà començat a treballar durant el curs en aquest projecte i arribarà a les estades a l'altre país amb feina feta.

# data[].attributes.headline
Com utilitzar eTwinning durant el projecte Erasmus+

# data[].attributes.subject
Com utilitzar eTwinning durant el projecte Erasmus+

# data[].attributes.body
eTwinning també ofereix la possibilitat de continuar essent l'espai de treball durant les mobilitats o les visites que comporten els projectes Erasmus+.
Des de penjar la programació i calendarització de les activitats que es faran cada dia durant les visites, fins a poder accedir a segons quin material necessari per a algunes activitats, o fins i tot desenvolupar alguna activitat des d'aquesta plataforma (algun test sobre algun contingut treballat o activitat desenvolupada; elaborar alguna presentació relacionada amb alguna visita...), passant també per establir algun espai del Twinspace com a eina tipus "diari de viatge" on l'alumnat pot anar deixant testimoni, escrit i gràfic (fotos, vídeos, etc.), de tot el que va formant part de l'Erasmus+.
El nostre projecte relacionat amb les arts escèniques es basa en la creació d'un producte escènic mitjançant un procés creatiu en un marge de temps d'una setmana. L'alumnat partirà d'una sèrie de textos breus, imatges o vídeos relacionats amb una sèrie de temàtiques (les quals prèviament hauran triat a distància amb una activitat també al mateix Twinspace). Aquest material estarà penjat al nostre espai de treball del Twinspace. A partir del contacte amb aquest material, l'alumnat treballarà de forma individual i també en parelles en fer alguna reflexió, per escrit, o amb imatges, en forma de text poètic, cançó o petita escena teatral. Aquestes creacions es penjaran també al nostre espai de treball. Posteriorment, es farà una feina de composició de la peça completa basada en la unió de les aportacions de cada alumne o parella. Aquesta composició també es penjarà a una pàgina del Twinspace. El pas següent és pensar i imaginar la posada en escena d'allò creat. Per a això l'alumnat plantejarà diferents possibilitats i les gravarà i penjarà a l'espai de treball, i posteriorment, amb una eina 2.0 de valoració o votació, s'aniran triant les propostes que més agraden, fins que s'acabi creant la proposta escènica final. L'últim dia de l'estada a la mobilitat a Alemanya, es farà la presentació del producte escènic davant el públic. Això quedarà també enregistrat i penjat al Twinspace. A banda de tot això, l'alumnat anirà fent el seu propi diari de viatge amb fotografies, vídeos, reflexions per escrit, etc. de tot el que es va fent durant la visita. El mateix del diari de viatge es farà a la moblitat a Catalunya, quan l'alumnat alemany vingui de visita. La seva mobilitat es basarà en fer activitats culturals i tallers relacionats amb el món del teatre, així com en assajar la peça que es va crear durant l'estància a Alemanya, per finalment mostrar-la davant el públic a la Mostra de Teatre que el nostre centre organitza al juny.

# data[].attributes.body
Banc de recursos d'ús lliure

# data[].attributes.attachment_link.description
Join a global community working to strengthen the Commons

# data[].attributes.body
Symbaloo eines 2.0

# data[].attributes.attachment_link.description
Eines web per fer servir a projectes eTwinning

# data[].attributes.headline
Com es pot fer servir eTwinning després del projecte Erasmus+

# data[].attributes.subject
Com es pot fer servir eTwinning després del projecte Erasmus+

# data[].attributes.body
Un cop passada la fase de les mobilitats de l'Erasmus+, pot donar la impressió de que tot ha acabat, però no és així exactament. Les eines que ofereix eTwinning per fer el tancament de tot el projecte son força interessants.
Per una banda, hi ha tota la part de reflexió final, d'avaluació, etc. que s'ha de fer i que es pot desenvolupar des del mateix espai Twinspace en què s'hi ha estat treballant. La nostra idea es basa en
- així com s'ha fet un seguiment durant les visites (i prèviament) del que s'ha anat fent - establir aquest lloc web de treball com a ubicació en què fer l'avaluació mitjançant diferents eines (qüestionaris de coneixements adquirits, de reflexions i sensacions personals; mètodes tipus "glow and grow" o "3, 2, 1"...) i que tot això quedi recollit allà mateix, a la plataforma que ha estat l'eix de treball durant tot el procés. Per un altre lloc, també es pot tenir en compte l'aspecte de la difusió i publicitat del projecte. En aquest sentit, la nostra intenció es fer servir diferents recursos i vies, i que des de l'espai Twinspace del projecte, s'hi pugui accedir de manera fàcil. Dins d'aquestes estratègies de difusió hem pensat en diferents idees, com ara, i en primer lloc, el que seria una publicitat de caire més intern a nivell de centre (explicació i aprovació al Claustre i al Consell escolar; cartelleria i exposicions de les activitats fetes en un lloc fixe del centre dedicat als projectes Erasmus+; presentació a les portes obertes del centre; creació i publicació de material de difusió - comptant amb la col·laboració d'altres grups, professorat i matèries que no hagin participat directament al projecte, com ara la matèria d'educació visual i plàstica -, tipus tríptics, a la web del centre i també a l'estand del centre en la Fira d'orientació de Cerdanyola...); per una altra banda, també hi hauria la via de difusió a nivell de l'entorn més proper, el de la ciutat (redacció i publicació d'articles als mitjans locals de comunicació; presentació pública, amb la participació de les autoritats pertinents, en el context de la Mostra de Teatre de Cerdanyola del Vallès, la qual forma part d'una de les mobilitats del nostre projecte, i que al mateix temps ja vincula les nostres accions amb altres institucions de la ciutat, com per exemple el teatre Ateneu de Cerdanyola, seu de la Mostra, que és un recurs públic, amb la qual cosa, també estem així establim un contacte directe amb l'Ajuntament, institució a qui demanarem poder fer una presentació i rebuda dels estudiants visitants en el marc de les activitats que es portaran a terme durant la seva mobilitat, amb la conseqüent repercussió mediàtica que això comportarà); i també existeix la possibilitat de generar comptes propis del projecte a diverses xarxes socials (instagram, twitter) els quals puguin ser portats pel professorat però també per part de l'alumnat per tal d'anar deixant l'empremta de tot el procés, mitjançant fotos, imatges, textos, reflexions... com a eina també de contacte, seguiment, etc. per part d'altres companys del centre i d'altres centres, així com de les famílies dels estudiants participants.
Pel que fa a la sostenibilitat i el futur del projecte, el nostre objectiu seria poder replicar tot el procés cada any amb grups d'alumnes diferents vinculats a la matèria de la qual parteix el projecte (l'optativa d'arts escèniques), de manera que tota l'estructura d'activitats, d'eines, de recursos, d'espais de treball virtual, etc. serien aprofitables any rere any. A nivell de resultat final a compartir i com a element que pugui servir com a exemple o element inspirador, tindríem la gravació en vídeo del producte escènic final elaborat pels estudiants i estrenat de forma oficial a la Mostra de teatre organitzada pel nostre centre. Aquest material, així com d'altres, estarien penjats a la pàgina "home" del nostre Twinspace, així com també tindríem en qualitat de públiques la majoria de les pàgines d'activitats de la plataforma.

# data[].attributes.body
3 coses que he aprés:

he conegut noves eines i app’s 2.0 que poden ser interessants per aplicar-les tant a l’aula ordinària com ara als projectes eTwinning (Edpuzzle, Tricider, Answergarden, Miro…).

he començat a entendre la nova classificació de projectes Erasmus+ que existeixen, i a qui van adreçats.

he ampliat el meu coneixement de l’ús de la plataforma Twinspace per desenvolupar un projecte eTwinning&Erasmus+

2 coses que he trobat interessants:

m’han semblat interessants algunes de les activitats que es fan en algun projecte eTwinning que hem investigat, com ara les que no tenen directament a veure amb el contingut o la temàtica del mateix, però que serveixen per establir i mantenir una bona relació propera i de germanor entre els estudiants partcipants dels diferents països (per exemple, fer postals de Nadal, o presentacions al voltant del menjar o de la música típica de cada entorn, etc.).

he trobat molt interessant el fet que es pugui fer servir el Twinspace com a eina de treball durant les mobilitats, de forma presencial, fent-lo servir com a espai de treball des del que accedir als materials, les activitats, etc. de les visites dels estudiants als diferents països.

1 pregunta que encara tinc:

no he acabat d’entendre encara (potser perquè tampoc no era exactament contingut d’aquest curs) com és el funcionament o el procediment per sol·licitar un projecte Erasmus+ amb mobilitat, quina documentació s’ha de presentar, si s’ha de presentar de forma individual o si s’ha de fer el projecte de forma conjunta amb els partners, etc.